 Cudurka uu keeno jeermiska Toxoplasma: Waxaa cudurkaan laga qaadaa saxarada mukulaalaha yaanyuuraha ama cunista hilibka xoolaha oo aan safiican loo karkarin, badanaa markuu hooyada ku dhaco bilaha hore ee uurka, way dilantaa sidaa darteed haddii hooyada lagu arko dilan soo noqnoqdo waa in laga baaraa dhowr cudur oo uu ka mid yahay midkaan, markuu ku dhacane bilaha dambe wuxuu naafeeyaa uurjiifka wuxuuna ka dilaa unugyada maskaxda iyo xubnaha kale ee jirka, laakiin ogow uurjiif kasta sidaa uma galo, way jiraan qaar Alle uu ka badbaadiyo, cilladaha ay ku dhashaan caruurta uu ku dhacay cudurkaan waxaa ka mid ah madaxa oo aad u waynaado iyo maskaxda oo biyo galaan, indho laaan ama naafoobis maskax. 